Source: http://docplayer.fi/10314931-Siltojen-yllapito-toimintalinjat.html
Timestamp: 2018-12-15 03:04:12+00:00
Document Index: 5798206

Matched Legal Cases: ['kko ', 'kko ', 'kko ', 'kko ', 'kko ', 'KKO ']

2 Siltojen ylläpito Toimintalinjat Tiehallinto Helsinki 2005
3 ISBN TIEH Verkkojulkaisu ( pdf ISBN TIEH v-05 Edita Prima Oy Helsinki 2005 Julkaisua myy: Faksi Puhelin Tiehallinto Keskushallinto Opastinsilta 12 A PL HELSINKI Puhelinvaihde
6 ALKUSANAT Siltojen ylläpidon merkitys ja siihen panostamisen tarve kasvaa siltakannan ikääntyessä. Tehokasta ja oikein kohdennettua toimintaa varten tarvitaan yhteisesti hyväksytyt ja yleisesti noudatettavat toimintaperiaatteet, joihin kaikki siltojen ylläpidon eri osa-alueilla työskentelevät vastuuhenkilöt sitoutuvat. Tämä asiakirja määrittelee ne siltojen ylläpidon toimintojen päälinjat, joiden avulla saavutetaan siltojen optimaalinen käyttöikä. Yksityiskohtaisemmat menettely- ja työohjeet esitetään erillisissä laatuvaatimuksissa ja ohjeissa. Tiehallinnon johtoryhmä on hyväksynyt tämän asiakirjan mukaiset toimintalinjat käyttöön otettaviksi Tiehallinnossa. Tämän asiakirjan laatineen työryhmän puheenjohtajana on ollut kehittämispäällikkö Jouko Lämsä Tiehallinnon keskushallinnosta. Työryhmän jäseninä ovat olleet apulaisjohtaja Juhani Vähäaho, tietopäällikkö Mikko Inkala, insinööri Ilkka Kuulas, tiestötietovastaava Marja-Kaarina Söderqvist, hankintapäällikkö Hannu Utti ja ylläpitovastaava Pertti Virtala Tiehallinnon keskushallinnosta, tiestötietovastaava Hannu Paattilammi Hämeen tiepiiristä sekä sihteerinä diplomi-insinööri Antti Rämet Tieliikelaitoksen konsultoinnista. Helsingissä kesäkuussa 2005 Tiehallinto Keskushallinto
8 Siltojen ylläpito. Toimintalinjat 7 JOHDANTO Sisältö 1 JOHDANTO Lähtökohdat ja tavoitteet Hoidon ja ylläpidon tuotemäärittely Ylläpitoa ohjaavat tekijät Asiakastarpeet Lait ja asetukset Liikenne- ja viestintäministeriö Tiehallinnon strategiat Toiminta- ja taloussuunnitelma Tulosohjaus Kestävän kehityksen edellyttämät tavoitteet 12 2 NYKYTILA Siltojen lukumäärä ja ikäjakauma Sillaston arvo Sillaston kunto Kuntomittaukset ja tunnusluvut Siltojen kuntoluokitus Sillaston kuntotila Käytön palvelutaso 18 3 YLLÄPIDON TAVOITETASO Siltojen suunnittelukäyttöikä Rakenneosien tavoitekäyttöikä Tavoiteltava palvelutaso 19 4 TOIMENPITEET Siltojen ylläpito Tarkastukset Vauriokorjaus Peruskorjaus Toiminnallisten puutteiden poistaminen Liikenneturvallisuus Työturvallisuus Ympäristökysymykset 23 5 TARVITTAVAT RESURSSIT 25 6 YLLÄPIDON TOIMINNANSUUNNITTELU Toiminnansuunnittelun tietopohja Toimenpiteiden ohjelmointi 27
9 8 Siltojen ylläpito. Toimintalinjat JOHDANTO 7 VIITELUETTELO 28 8 LIITTEET 29 LIITE 1. KÄSITTEET 30 LIITE 2. VAURIOPISTESUMMAN LASKENTA 32 LIITE 3. SUURTEN ERIKOISKULJETUSTEN TAVOITETIEVERKKO. 33 LIITE 4. SILTOJEN YLLÄPIDON JÄLKEENJÄÄNEISYYS JA SEN POISTAMINEN 34
10 Siltojen ylläpito. Toimintalinjat 9 JOHDANTO 1 JOHDANTO 1.1 Lähtökohdat ja tavoitteet Siltojen hoidon ja ylläpidon keskeinen tehtävä on varmistaa siltojen liikenneturvallisuus, kuormankantokyky ja toimivuus sillan käyttöaikana sekä pitää huolta siitä huomattavasta kansallisesta pääomasta, joka on sijoitettu siltoihin. Tavoitteena on myös siltojen säilyminen ulkonäöltään siisteinä ja ympäristöönsä sopivina. Siltojen hoito tukee tehokasta ja taloudellista ylläpitoa, mutta hoidon tavoitteita ja toimintalinjoja ei käsitellä tässä asiakirjassa. Siltojen hoidossa toimitaan Siltojen hoidon ja ylläpidon laatuvaatimusten /1/ ja hoidon tuotekorttien mukaisesti. Sillat ovat alttiina käytöstä ja ympäristöolosuhteista johtuville mekaanisille, fysikaalisille ja kemiallisille rasituksille, joiden kuluttavat ja rapauttavat vaikutukset lisääntyvät jatkuvasti. Myös liikennemäärät kasvavat ja ympäristö muuttuu yhä aggressiivisemmaksi. Tehokkaan ja oikein kohdennetun ylläpidon tarve ja merkitys tulee siten yhä kasvamaan. Tässä asiakirjassa määritellään siltojen ylläpidon toimintalinjat. Tavoitteena on, että tehokkailla ja oikein kohdennetuilla toimenpiteillä siltojen optimaalinen käyttöikä saavutetaan minimiresurssein. Muiden vastaavien rakenteiden, kuten esimerkiksi laitureiden, tukimuurien, melusuojaseinien ja melukaiteiden sekä teräsbetonisten tunnelirakenteiden ylläpidossa sovelletaan näitä samoja toimintalinjoja. Merkittävimpien suurten siltojen sekä avattavien siltojen koneistojen ja muiden erikoisrakenteiden ylläpidossa noudatetaan erikseen laadittuja siltakohtaisia ohjeita. Tämä asiakirja määrittelee siltojen ylläpidon päälinjat. Yksityiskohtaisemmat laatuvaatimukset esitetään asianomaisissa ohjeissa ja tuotekorteissa. Siltojen ylläpidon toimintalinjat on tarkoitettu kaikille siltojen ylläpidon eri osaalueilla toimiville vastuuhenkilöille yleisesti noudatettaviksi toimintaperiaatteiksi. Toimintalinjat tukevat hankintastrategian toteuttamista määrittämällä ne reunaehdot, joihin kuntovastuu-urakoiden toiminnallisten laatuvaatimusten tulee pohjautua. 1.2 Hoidon ja ylläpidon tuotemäärittely Hoidon ja ylläpidon määrittely tienpidon toimintalinjoja ja sisäistä budjetointia varten on esitetty julkaisussa Tienpidon tuotemäärittely 2005 /2/. Tuotemäärittely vastaa INFRA-RYL:n luonnosta koko infra-alan tuotemäärittelyksi ja on väyläviraston hyväksymä.
11 10 Siltojen ylläpito. Toimintalinjat JOHDANTO Hoito ja käyttö Hoitotuotteilla varmistetaan tiestön päivittäinen liikennöitävyys kaikkina vuorokauden aikoina hyväksyttyjen toimintalinjojen mukaisesti sekä annetaan tarvittavat käyttöpalvelut. Siltojen hoitoon kuuluvat puhtaanapito vuositarkastukset ja jatkuva tarkkailu keilojen ja luiskien sidekiviverhousten purkautumien pienet korjaukset sillan ja siltapaikan kuivatuslaitteiden puhdistus ja kunnostus. Ylläpito ja korvausinvestoinnit Tuoteryhmän toimet kohdistuvat olemassa olevaan tieverkkoon. Toimenpiteillä säilytetään tiestön ja siltojen käyttökelpoisuus ja rakenteellinen kunto sekä turvataan tieverkon palvelutaso. Ylläpito- ja korvausinvestointitoimet ovat pitkävaikutteisia ja niiden menot aktivoidaan taseeseen. Siltojen ylläpitoon kuuluvat yleistarkastukset erikoistarkastukset yksittäisten vaurioiden korjaukset sillan peruskorjaus. Korvausinvestointeihin kuuluvat kuntosyistä toteutettava sillan uusiminen sillan purku. 1.3 Ylläpitoa ohjaavat tekijät Asiakastarpeet Tienkäyttäjän näkökulmasta siltojen hoitoon ja ylläpitoon kohdistuvia odotuksia ovat: Rakenteet, varusteet ja laitteet pidetään sellaisessa kunnossa, että liikenneturvallisuus ei vaarannu. Kantavuuspuutteet eivät rajoita raskaan liikenteen kuljetuksia. Suurten erikoiskuljetusten tavoitetieverkolla ei ole pullonkaulasiltoja. Korjaustyöt eivät aiheuta kohtuutonta ja tarpeettoman pitkäaikaista haittaa liikenteelle. Siltojen siisteys ja ulkonäkö pidetään ympäristön arvon mukaisena. Siltojen ylläpito on taloudellista ja elinkaarikustannukset ovat alhaiset Lait ja asetukset Laki yleisistä teistä /243 sisältää säännöksiä yleisten teiden tienpitäjän velvollisuudesta. Hoitoon ja ylläpitoon liittyvä teksti on melko pelkistetty: Tie on pidettävä liikennettä tyydyttävässä kunnossa. Hallituksen lakiehdotuksessa tielain korvaavaksi uudeksi maantielaiksi painotetaan edellisen lisäksi mm. tieliikennejärjestelmän yhteiskunnallista mer-
12 Siltojen ylläpito. Toimintalinjat 11 JOHDANTO kitystä, tieverkon turvallisuutta ja toimivuutta, liikenteen määrän ja laadun huomioon ottamista sekä luonnonvarojen säästeliästä käyttöä ja muita ympäristönäkökohtia Liikenne- ja viestintäministeriö Hoitoa ja ylläpitoa ohjaavat Liikenne- ja viestintäministeriön Tiehallinnolle asettamat tulostavoitteet. Vuoden 2005 tulostavoitteiden keskeinen ylläpitoa ohjaava sisältö on seuraava: Rahoitusta suunnataan siten, että tierakenteet voidaan pitkällä aikavälillä pitää kunnossa mahdollisimman taloudellisesti. Pääteiden rakenteellinen kunto ei saa heiketä. Siltojen kunnon heikkeneminen on pysäytettävä Tiehallinnon strategiat Tienpidon strategia kuvaa polun, kuinka tienpitoa suunnataan ja painotetaan käytettävissä olevan rahoituksen ja voimassa olevien liikennepoliittisten linjausten perusteella Tiehallinnon määrittelemän tie- ja liikenneolojen tavoitetilan saavuttamiseksi. Ylläpidon toimintalinjoille tienpidon strategian viesti on, että tärkeintä on varmistaa tiestön liikennekelpoisuus ja nykyinen kunto. Tieverkon kuntoa parannetaan erityisesti siltojen osalta lisäämällä niiden peruskorjauksia. Hankintastrategiassa määritellään investointien, hoidon ja ylläpidon hankintamenettelyt sekä otetaan kantaa markkinoiden ja hankintaketjun hallintaan, käytettäviin urakka- ja sopimusmuotoihin sekä toimittajien valintaperusteisiin, laadunvarmistukseen ja riskien hallintaan. Hankintastrategian päämääriä ovat: Hankinnoissa siirrytään nykyistä laajempiin ja pitkäkestoisempiin, urakoitsijoiden ja konsulttien innovaatiota edistäviin hankintamenettelyihin. Tienpidon tuotteita ja palveluja hankitaan palvelukokonaisuuksina, jotka sisältävät suunnittelua, rakentamista, hoitoa ja ylläpitoa erilaisina kokonaisuuksina. Laatuvaatimukset asetetaan lopputuotteen toimivuudelle. Hankintastrategian toteuttamisen edellytys on, että toimintalinjat määrittelevät sen palvelutason, jota tieverkon kultakin osalta on taloudellista vaatia ja johon pitkäkestoisten ylläpitourakoiden toimivuusvaatimukset voidaan sitoa. Asiakkuusstrategiassa kuvataan asiakaslähtöisen toiminnan peruspilarit, asetetaan päämäärät sekä määritellään strategiset kehittämisalueet. Toimintalinjojen tulee mahdollisuuksien mukaan ottaa huomioon asiakkaiden tarpeet ja suunnata toimintaa siten, että asiakastyytyväisyys edelleen paranee. Tiedon hallinnan strategiassa esitetään päämäärät ja niiden tueksi tunnistetut kehittämisen painopisteet Tiehallinnon vision Tiehallinto on julkisen hallinnon edelläkävijä tiedon hallinnassa toteutumiseksi. Tiedonhallintaa kehitetään järjestelmien sijaan palveluiksi, joilla edistetään tiedon yhteiskäyttöä ja sen merkitystä tuotannontekijänä. Hyvällä tiedonhallinnalla parannetaan tienpidon tuottavuutta ja prosessien suorituskykyä.
13 12 Siltojen ylläpito. Toimintalinjat JOHDANTO Toiminta- ja taloussuunnitelma Tiehallinnon toiminta- ja taloussuunnitelmassa esitetään koko tieverkon ylläpidon rahoituksen painotukset TTS-kaudelle. TTS-kauden suurin haaste ylläpidon tuotealueella on siltojen kunnon heikkenemisen pysäyttäminen. Tämä näkyy siltojen ylläpidon rahoituksen kasvuna Tulosohjaus Liikenne- ja viestintäministeriö asettaa Tiehallinnolle vuosittain tulostavoitteet ja rahoituskehykset. Rahoituskehykset vahvistetaan valtion talousarviossa ja Liikenne- ja viestintäministeriö osoittaa vuosittaisen rahoituksen Tiehallinnon käyttöön. Tulostavoitteet asetetaan vaikuttavuudelle, laadulle ja palvelutasolle sekä taloudellisuudelle, tehokkuudelle ja osaamiselle. Tiehallinnon keskushallinto jakaa siltojen ylläpitoon käytettävät rahat tiepiireille siltojen korjaustarpeen perusteella. Tiepiirien tulostavoitteet asetetaan vauriopistesumman muutokseen ja siltojen kuntotilaan perustuvina. 1.4 Kestävän kehityksen edellyttämät tavoitteet Taloudellisesti kestävän ylläpidon resurssitaso on varmistettava siten, ettei lisätä korjausten jälkeenjäämää tuleville sukupolville maksettavaksi eikä siirretä toimenpiteitä suoritettaviksi liian myöhään, jolloin elinkaaritalous heikkenee. Sosiaalisesti kestävä ylläpito edellyttää, että myös vähäliikenteisten siltojen palvelutaso ja kunto pidetään tarkoituksenmukaisella tasolla. Ekologisesti kestävä ylläpito edellyttää, että rakenteet ovat turvallisia, pitkäikäisiä ja mahdollisimman vähän huoltoa vaativia ja niillä on vähäinen ennakoimattoman vaurioitumisen riski materiaalit ovat ympäristöä mahdollisimman vähän kuormittavia rakenteet ovat pitkälti uusiokäytettävissä rakenteet koetaan miellyttävinä ja maisemaan sopivina.
14 Siltojen ylläpito. Toimintalinjat 13 NYKYTILA 2 NYKYTILA 2.1 Siltojen lukumäärä ja ikäjakauma Yleisillä teillä oli siltoja yhteensä kpl, joista putkisiltoja 2933 kpl. Tällöin sillalla ymmärretään esteen ylittävää rakennetta, jonka vapaaaukko on 2,0 m. Kuvasta 1 nähdään, että siltojen yleisin rakennusmateriaali on teräsbetoni. Kivi 1 % Puu 5 % Teräs 6 % Jännitetty betoni 7 % Lukumäärän perusteella Putkisillat 21 % Teräsbetoni 60 % Kivi 1 % Puu 2 % Teräs 15 % Jännitetty betoni 19 % Pinta-alan perusteella Putkisillat 4 % Teräsbetoni 59 % Kuva 1. Siltojen rakennusmateriaalijakauma lukumäärän ja pinta-alan perusteella. Pääosa silloista on rakennettu 1950-luvulla tai myöhemmin ja lähes 40 % ja 1970-luvuilla (kuva 2). Kun tiedetään, että ensimmäinen peruskorjaus on tarpeen vuoden kuluttua sillan valmistumisesta, korjaustarve on nyt ja lähivuosina suurimmillaan.
15 14 Siltojen ylläpito. Toimintalinjat NYKYTILA m ei tietoa < Kuva 2. Siltojen ikäjakauma pinta-alan perusteella (tumma osa on ennuste vuosina valmistuvista silloista). 2.2 Sillaston arvo Tiehallinnon sillat ovat noin viidesosa Suomen valtion hallinnassa olevasta väyläomaisuudesta. Siltojen kirjanpitoarvo Tiehallinnon taseessa on noin 2,8 miljardia euroa, mikä on noin 5 % Suomen valtion omaisuudesta. Siltojen poistoaika kirjanpidossa on 50 vuotta. Perinteisin tapa siltojen arvon määrittämisessä on käyttää sillaston jälleenhankinta-arvoa, kun siltojen hoito- ja ylläpitokustannuksille halutaan saada jokin yleinen vertailukohde. Sillaston jälleenhankinta-arvolla tarkoitetaan laskennallista arvoa, kun ajatellaan nykyisin käytössä olevat sillat rakennettaviksi uudelleen. Tällöin tulee rakentamisen hintaan lisätä suunnittelun ja rakennuttamisen osuus, yhteensä noin 15 %. Tällä hetkellä yleisten teiden siltojen jälleenhankinta-arvo on noin 4,4 miljardia euroa. 2.3 Sillaston kunto Kuntomittaukset ja tunnusluvut Siltojen kuntoa seurataan keskimäärin viiden vuoden välein tehtävillä siltojen yleistarkastuksilla, jotka on ohjeistettu erittäin yksityiskohtaisesti. Siltarekisteriin kirjataan sillan vauriot, päärakenneosien kuntoarviot ja sillan yleiskuntoarvio. Päärakenneosien kuntoarvioiden painotettuna keskiarvona saadaan sillan laskettu yleiskunto (LYK). Lasketun yleiskunnon, yleiskuntoarvion ja vaka-
16 Siltojen ylläpito. Toimintalinjat 15 NYKYTILA vimpien vaurioiden perusteella sillat jaetaan kuntoluokituksen mukaisiin viiteen kuntoluokkaan (taulukko 1). Siltojen ylläpidossa sillaston kunnon tavoitteen asettelussa käytetään sillan vauriopistesummaa (VPS). Siltakohtainen vauriopistesumma lasketaan sillan viimeisimmässä yleistarkastuksessa Siltarekisteriin kirjatuista vaurioista useiden tekijöiden funktiona. Vauriopistesumman laskenta esitetään liitteessä Siltojen kuntoluokitus Kaikille tienpidon osa-alueille yhtenäinen tieomaisuuden kuntoluokitus perustuu julkaisuun Tieomaisuuden kunnon yhtenäinen palvelutasoluokitus /3/ sekä Tiehallinnon johtajiston tekemään päätökseen viisiportaisen yhtenäisen kuntoluokituksen käyttöönotosta. Siltojen kuntoluokitus luokittelukriteereineen on taulukossa 1. Luokituksen keskeinen tarkoitus on jakaa sillat ylläpitotarpeiden mukaisiin luokkiin, jotka yksinkertaistettuna voidaan kuvata seuraavasti: Erittäin hyvä ei ylläpitotarpeita Hyvä vähäistä kunnostusta Tyydyttävä peruskorjaus tulossa Huono peruskorjaus nyt Erittäin huono peruskorjaus myöhässä.
17 16 Siltojen ylläpito. Toimintalinjat NYKYTILA Taulukko 1. Siltojen kuntoluokitus. Kuvaus kunnosta 5 ERITTÄIN HYVÄ Uusi tai lähes uuden veroinen silta. Luokittelukriteerit Varsinaiset sillat Putkisillat LYK = 0,00 0,50 ja YKA = 0 LYK = 0,00 0,50 ja YKA = 0 4 HYVÄ Hyväkuntoinen silta, jossa on normaalia kulumista ja ikääntymistä. Sillan yleiskunto voi olla hyvä, vaikka jonkin päärakenneosan kuntoarvio on tyydyttävä tai huono. 3 TYYDYTTÄVÄ On jo puutteita ja vaurioita, kuten rapautumista tai ruostumista, mutta korjaamista voidaan vielä siirtää. Yleiskunto voi olla tyydyttävä, vaikka jonkin päärakenneosan kuntoarvio olisikin huono tai erittäin huono. 2 HUONO Useita selvästi havaittavia korjausta vaativia vaurioita tai jokin yksittäinen vakava vaurio. Erikoistarkastuksen ja peruskorjauksen tarve on ilmeinen. 1 ERITTÄIN HUONO Silta on täydellisen peruskorjauksen tai jopa uusimisen tarpeessa. Kunto ei ole hyväksyttävissä. Vaurioita on niin paljon, että pelkästään niiden kirjaaminen on työlästä. LYK = 0,51 1,25 tai YKA = 1 eikä kumpikaan huonompi LYK = 1,26 2,00 tai YKA = 2 eikä kumpikaan huonompi LYK = 2,01 2,75 tai YKA = 3 eikä kumpikaan huonompi tai kansilaatan vesivuotovaurio vaurioluokassa 4 tiellä, jota ei suolata LYK = 2,76 4,00 tai YKA = 4 tai kansilaatan vesivuotovaurio vaurioluokassa 4 suolatulla tiellä (hoitoluokat Isk, Is ja I) LYK = 0,51 1,25 tai YKA = 1 eikä kumpikaan huonompi LYK = 1,26 2,50 tai YKA = 2 eikä kumpikaan huonompi LYK = 2,51 3,25 tai YKA = 3 eikä kumpikaan huonompi tai teräsputkessa vaurioluokan 4 korroosiovaurio LYK = 3,26 4,00 tai YKA = 4 LYK = laskettu yleiskunto YKA = sillantarkastajan antama yleiskuntoarvio
18 Siltojen ylläpito. Toimintalinjat 17 NYKYTILA Sillaston kuntotila Kuntotila esitetään kunkin sillan viimeisimmän yleistarkastuksen tuloksiin perustuvana jakaumana. Vauriopistesumma puolestaan kuvaa koko sillaston vaurioitumisen astetta ja määrää. Siltojen kuntotila on eri tiepiireissä hyvin erilainen Erittäin hyvä Hyvä Tyydyttävä Huono Erittäin huono Kuva 3. Tiehallinnon siltojen kuntojakaumat Kuva 4. Vauriopistesumman kehitys
19 18 Siltojen ylläpito. Toimintalinjat NYKYTILA 2.4 Käytön palvelutaso Siltojen käytön palvelutasoa rajoittavat sillan kantavuuteen tai liikenneteknisiin mittoihin liittyvät puutteet. Kantavuudeltaan puutteelliset sillat voidaan jakaa painorajoitettuihin ja raskaiden erikoiskuljetusten kulkua haittaaviin siltoihin. Puutteellinen kantavuus voi johtua sillan rakennusaikaisesta suunnittelukuormasta tai huonon kunnon aiheuttamasta kantavuuden heikkenemisestä. Painorajoitetut sillat eivät kestä ajoneuvoasetuksen mukaista liikennekuormaa, jolloin normaalia liikennöintiä on rajoitettava. Valtaosa painorajoitetuista silloista on rakennettu ennen 1960-lukua, josta alkaen suunniteltujen siltojen kantavuus on pääosin riittävä. Yleisillä teillä painorajoitettuja siltoja on 189 kpl, joista 7 on seututeillä, 180 yhdysteillä ja 2 muilla teillä. Valta- ja kantateillä painorajoitettuja siltoja ei ole. Raskaiden erikoiskuljetusten kulkua haittaavilla silloilla tarkoitetaan siltoja, jotka rajoittavat kuljetusten painoa ja aiheuttavat kiertotarpeita. Näitä pullonkaulasiltoja on noin 200 kpl. Sillan liikenneteknisiin mittoihin liittyviä puutteita ovat tieluokan edellyttämää pienempi hyödyllinen leveys ja riittämätön alikulku- tai kulkukorkeus, joiden vuoksi silta saattaa joutua uusimisohjelmiin hyvästäkin rakenteellisesta kunnosta huolimatta. Tällä voi olla vaikutusta myös korjausohjelmiin.
20 Siltojen ylläpito. Toimintalinjat 19 YLLÄPIDON TAVOITETASO 3 YLLÄPIDON TAVOITETASO 3.1 Siltojen suunnittelukäyttöikä Uusien siltojen suunnittelussa suunnittelukäyttöikä on betoni- ja terässilloille 100 vuotta puusilloille ja teräsputkisilloille 50 vuotta. Suunnittelukäyttöiän saavuttamisen edellytyksenä on sillan kantavien päärakenneosien laatuvaatimusten mukainen rakentaminen sekä hyvällä hoidolla ja ylläpidolla varmistettu säilyvyys. Muita rakenneosia voidaan korjata ja uusia useitakin kertoja. Vanhojen siltojen suunnittelukäyttöiästä joudutaan tinkimään, koska niissä on usein käyttöikään vaikuttaneita puutteita mm. suunnittelun ja rakennusmateriaalien sekä suojauskäsittelyjen ja muiden ylläpitotoimien osa-alueilla. 3.2 Rakenneosien tavoitekäyttöikä Rakenneosien korjaus- tai uusimistarve vaihtelee rakenneosan sijainnin, materiaaliominaisuuksien, suojakäsittelyiden sekä käytön ja ympäristön aiheuttamien rasitusten mukaan. Tietyille rakenneosille ja toimenpiteille asetetaan kokemusten ja tuotteiden valmistajien suositusten perusteella seuraavat tavoitekäyttöiät: reunapalkit suolattavilla teillä 25 vuotta reunapalkit suolaamattomilla teillä 40 vuotta vedeneristys 35 vuotta liikuntasaumalaitteet 35 vuotta päällystämätön puukansi 25 vuotta teräsrakenteen pintakäsittely 25 vuotta betonirakenteen pinnoitteet 15 vuotta Näitä tavoitekäyttöikiä käytetään yleisiä ja siltakohtaisia laatuvaatimuksia laadittaessa ja tuotteita hyväksyttäessä. 3.3 Tavoiteltava palvelutaso Siltojen palvelutasoa parannetaan panostamalla siltojen ylläpitoon siten, että ensimmäisessä vaiheessa siltojen kunnon huononeminen pysäytetään ja toisessa vaiheessa peruskorjausten jälkeenjääneisyyttä vähennetään asteittain. Ensimmäisen vaiheen tavoite on, että vauriopistesumman kasvu pysähtyy vuoden 2006 loppuun mennessä. Toisessa vaiheessa siltojen kunnolle asetetaan seuraava tavoitetila, joka tulee saavuttaa vuoden 2010 loppuun mennessä:
21 20 Siltojen ylläpito. Toimintalinjat YLLÄPIDON TAVOITETASO Huonokuntoisia siltoja (kuntoluokka 2) saa olla enintään 600 kpl. Erittäin huonokuntoisia siltoja (kuntoluokka 1) saa olla enintään 150 kpl. Valta-, kanta- ja seututeillä ei yleensä saa olla erittäin huonokuntoisia siltoja. Huonokuntoisten siltojen enimmäismäärän perusteena on tarve pitää näiden peruskorjausta tarvitsevien siltojen määrä korjausresurssien kanssa tasapainossa. Muutoin erittäin huonokuntoisten siltojen määrä lisääntyy ja syntyy peruskorjausten jälkeenjääneisyyttä. Erittäin huonokuntoisten siltojen määrä täytyy rajoittaa mahdollisimman vähäiseksi, koska liian myöhään tehtyjen korjausten kustannukset ovat huomattavasti suuremmat kuin optimiajankohtana tehtyjen korjausten. Vähäliikenteisten teiden silloilla voidaan joutua tarkoituksenmukaisuusnäkökohdat huomioon ottaen lykkäämään korjauksia optimiajankohtaa myöhemmäksi sekä tinkimään sillan toiminnallisista ja säilyvyysvaatimuksista. Liikenneturvallisuus ei kuitenkaan saa vaarantua. Valta- ja kantateillä ei saa olla painorajoitettuja siltoja. Alemman luokan tieverkolla voi olla painorajoituksia, jos ne eivät aiheuta liikenteelle kohtuutonta haittaa tai merkittäviä kiertokustannuksia. Kantavuuspuutteita poistetaan siltojen peruskorjausten yhteydessä. Painorajoitettujen siltojen lukumäärä ei saa kasvaa.
22 Siltojen ylläpito. Toimintalinjat 21 TOIMENPITEET 4 TOIMENPITEET 4.1 Siltojen ylläpito Tarkastukset Tarkastuksista saatavia tietoja käytetään siltoja korjaus- ja uusimisohjelmiin sijoitettaessa ja tarvittavia toimenpiteitä määritettäessä sekä siltojen kuntotilan seurannassa. Yleistarkastus tehdään kaikille silloille keskimäärin viiden vuoden välein Siltojen yleistarkastusten laatuvaatimusten /4/ mukaisesti. Tiehallinnon siltojen kaikkien yleistarkastusten laadunvarmistuksesta huolehtii keskushallinto yhteistyössä tiepiirien kanssa. Erikoistarkastus tehdään tarvittavien toimenpiteiden valinnan ja päätösten tekemistä varten, ennen korjaussuunnitelman laatimista, silta- tai siltatyyppikohtaisen ohjelman mukaan tai erityisestä syystä. Tutkimusten laajuus ja menetelmät päätetään kohteen mukaan. Tarkastukset tehdään Siltojen erikoistarkastusten laatuvaatimusten /5/ mukaan. Suurille terässilloille tehdään erikoistarkastus 15 vuoden välein. Suurten riippusiltojen muodonmuutokset tarkastetaan siltakohtaisesti määritellyin välein; suositeltava tarkastusväli on 5 vuotta. Näistä erikoistarkastuksista ja mittauksista huolehtii keskushallinto yhteistyössä tiepiirien kanssa. Voimakkaan virtauksen tai aallokon rasittamille vedenalaisille rakenteille tulee tehdä sukellustarkastus viiden vuoden välein. Tehostetun tarkkailun tarkoituksena on mahdollistaa sillan tai sen osan laskennallisen kantavuuden ylittäminen ajoneuvoasetuksen salliman kuormituksen tai sillan painorajoituksen aiheuttamiin rasituksiin asti. Tehostettua tarkkailua käytetään useimmiten niissä tapauksissa, jolloin silta tai sen osa kulutetaan loppuun. Tällöin sillan käyttöikä lyhenee mutta hyötykuorman lisäyksen kautta voidaan saavuttaa paras mahdollinen kansantaloudellinen hyöty. Tehostetussa tarkkailussa oleville silloille laaditaan siltakohtainen tarkastusohjelma, jossa määritetään erityisesti seurattavat rakenneosat, tarkastusmenetelmät ja tarkastusväli Vauriokorjaus Vauriokorjausta tehdään sillan kuntoluokasta riippumatta. Liikenneturvallisuutta vaarantavat vauriot korjataan heti. Merkittävät seurausvaikutuksia aiheuttavat vauriot korjataan mahdollisimman pian, muut kor-
23 22 Siltojen ylläpito. Toimintalinjat TOIMENPITEET jaukset ohjelmoidaan. Korjaustöissä noudatetaan Siltojen hoidon ja ylläpidon laatuvaatimuksia /1/. Erityistä huomiota tulee kiinnittää päällysrakenteen yksittäisiinkin vesivuotovaurioihin Peruskorjaus Silta sijoitetaan peruskorjausohjelmaan, kun sillan kuntoluokka on huono. Kun kuntoluokka on erittäin huono, peruskorjaus on tehtävä kiireellisenä. Sillan peruskorjauksessa korjataan tai uusitaan kaikki vaurioituneet ja kuluneet sillan ja siltapaikan rakenteet alkuperäisten veroisiksi. Työtä varten sillalle tehdään erikoistarkastus ja laaditaan korjaussuunnitelma. Sillan säilyvyyden kannalta on tärkeää, että päällysrakenteen vedeneristys ei vuoda. Erityisen tärkeää se on suolattavien teiden silloissa, joissa rakenteisiin tunkeutuvat kloridit aiheuttavat vakavia vaikeasti korjattavia vaurioita. Vedeneristyksen vauriot ovat usein sillan peruskorjauksen ajoituksen ratkaiseva tekijä ja pintarakenteiden uusiminen onkin merkittävä osa peruskorjausta. Vilkasliikenteisillä silloilla tulee käyttää korkeimman käyttöluokan eristysmateriaaleja. Tiehallinnon hyväksymästä törmäystestatusta kaiteesta poikkeava vanha kaide uusitaan peruskorjauksessa samanaikaisesti reunapalkin uusimisen kanssa. Kulttuurihistoriallisesti arvokkaiden siltojen korjaamisessa otetaan huomioon museaalisten arvojen säilyttäminen. 4.2 Toiminnallisten puutteiden poistaminen Silloissa useimmin esiintyviä toiminnallisia puutteita ovat liian pieni leveys, kantavuus tai kulkukorkeus. Sillan peruskorjauksen yhteydessä selvitetään mahdollisuudet toiminnallisten puutteiden poistamiseen. Sillan leventämistä tai vahventamista suunniteltaessa vaihtoehtoina ovat päällysrakenteen uusiminen ja koko sillan uusiminen. Parantamistavan valinta tehdään teknis-taloudellisen selvityksen perusteella ottaen huomioon sillan yleiskunto ja arvioitu jäljellä oleva käyttöikä sekä maisemalliset näkökohdat. Peruskorjauksen yhteydessä harkitaan myös kevyen liikenteen väylän tarpeellisuus ja selvitetään sen toteuttamisvaihtoehdot. Kun kevyen liikenteen väylä rakennetaan siltaa leventämällä, pyritään levennys suunnittelemaan siten, että se voidaan tarvittaessa ottaa ajoneuvoliikenteen käyttöön. Siltojen laskennallinen kantavuus määritetään Tiehallinnon julkaisun Siltojen kantavuuden laskentaohje /6/ mukaisesti. Laskennallista kantavuuden määrittämistä täydennetään koekuormituksilla, joissa noudatetaan julkaisussa Siltojen koekuormitukset vuosina /7/ esitettyjä menettelytapoja.
24 Siltojen ylläpito. Toimintalinjat 23 TOIMENPITEET Painorajoitettujen siltojen vahventamistoimenpiteitä suunniteltaessa käytetään suunnittelukuormana ensisijaisesti sillansuunnitteluohjeiden mukaisia liikennekuormia. Vähäliikenteisillä teillä, joilla raskaan liikenteen osuus on vähäinen eikä yliraskaiden kuljetusten tarvetta ole, suunnittelukuormana voidaan käyttää ajoneuvoasetuksen mukaista kuormakaaviota (AA), mikäli suuremman suunnittelukuorman käyttäminen ei ole teknisesti ja taloudellisesti tarkoituksenmukaista. Suurten erikoiskuljetusten pääasiallisen reitistön muodostavat valta- ja kantatiet. Reitistöllä olevat kantavuudeltaan heikot "pullonkaulasillat", joita ei voi kohtuullisesti kiertää, pyritään rahoitusmahdollisuuksien puitteissa vahventamaan tai sijoittamaan uusimisohjelmiin. Kantavuuden vähimmäistavoitteena on tällöin Siltojen kantavuuden laskentaohjeen /6/ erikoiskuljetuskaavion Y10 akselipainoa 130 kn vastaava taso. Suurten erikoiskuljetusten tavoitetieverkolla (liite 3) reittikorkeus on 7 metriä. Joissakin tapauksissa silta voidaan käyttää loppuun laskennallisia varmuuksia hallitusti alentamalla. Tällöin sillan kuntoa seurataan liikenneturvallisuuden varmistamiseksi useammin ja tarkemmin kuin tavallisesti asettamalla silta tehostettuun tarkkailuun. Koska tällöin otetaan tietoinen riski sillan säilyvyyden suhteen, silta sijoitetaan myös toimenpideohjelmaan. 4.3 Liikenneturvallisuus Liikenneturvallisuuden varmistaminen on siltojen hoidon ja ylläpidon tärkein päämäärä. Liikenneturvallisuutta vaarantavia vaurioita seurataan erityisen tarkasti ja ne korjataan mahdollisimman pian. Erityisesti seurattavia rakenneosia ovat kaiteet, pengerkaiteet, päällysteet, reunapalkit ja liikuntasaumalaitteet. Risteyssillan risteävää ajorataa lähellä olevat ( 3 m) välituet suojataan pengerkaiteilla. Tarkastusten ja korjaustöiden aikana liikennejärjestelyissä noudatetaan ohjetta Liikennejärjestelyt ja työturvallisuus tiellä tehtävässä työssä /8/. 4.4 Työturvallisuus Siltojen hoitoon ja ylläpitoon liittyvässä työsuojelussa noudatetaan työturvallisuuslakia ja Valtioneuvoston päätöstä rakennustöiden turvallisuusmääräyksistä sekä muita viranomaismääräyksiä ja ohjeita. Lisäksi noudatetaan Tiehallinnon liikenneturvallisuutta koskevia ohjeita ja määräyksiä /8, 9, 10/. 4.5 Ympäristökysymykset Ympäristökysymysten osalta lähtökohtana on Tiehallinnon ympäristöpolitiikka ja -ohjelma /11/, jossa painotetaan elinkaaritarkasteluja, maiseman ja kulttuuriympäristön vaalimista, vähemmän ympäristöä kuormittavien aineiden käyttöä ja vesistöjen laadusta huolehtimista.
25 24 Siltojen ylläpito. Toimintalinjat TOIMENPITEET Sillan ja siltapaikan siisteys ja ulkonäkö pidetään ympäristön arvon mukaisessa kunnossa. Viheralueiden hoidossa noudatetaan ohjeita Viherhoito tieympäristössä /12/ ja Viherhoitosuunnitelmat ja kohdekortti /13/. Siltojen ylläpitotöiden ympäristönsuojelussa noudatetaan Siltojen korjausohjeiden ympäristönsuojeluohjetta /14/.
26 Siltojen ylläpito. Toimintalinjat 25 TARVITTAVAT RESURSSIT 5 TARVITTAVAT RESURSSIT Siltojen korjaustarve on lisääntynyt voimakkaasti 1990-luvun alusta lähtien ja 1970-luvulla rakennettujen suurten siltamäärien tultua peruskorjausikään. Käytettävissä ollut rahoitus ei ole ollut korjaustarpeeseen nähden riittävä, minkä vuoksi siltojen ylläpidossa on syntynyt merkittävää peruskorjausten jälkeenjääneisyyttä (kuva 5) M Vuotuinen laskennallinen tarve 50Me/v 45 Me/v 40 Me/v Kuva 5. Siltojen peruskorjausten jälkeenjääneisyyden kehittyminen eri rahoitusvaihtoehdoilla. Siltojen ylläpidon rahoitustarve jälkeenjääneisyyden poistaminen huomioon ottaen on kuvan 6 mukainen. Vuosittainen rahoitus nostetaan vuoden 2005 tasosta 45 miljoonaan euroon vuoteen 2008 mennessä ja sen jälkeen 50 miljoonaan euroon vuoteen 2015 mennessä. Noin vuonna 2025 rahoitustarve alkaa jälleen nousta, kun 1990-luvulla rakennetut suuret siltamäärät tulevat peruskorjausikään.
27 26 Siltojen ylläpito. Toimintalinjat TARVITTAVAT RESURSSIT milj.euroa Kuva 6. Siltojen ylläpidon jälkeenjääneisyyden poistamiseksi tarvittava vuosittainen rahoitus. Rahoitustarvelaskelma perustuu Siltarekisterin lukumäärä-, pinta-ala- ja ikäjakaumatietoihin, erityyppisten siltojen toteutuneisiin korjauskustannuksiin ja korjauksiin käytetyn rahoituksen perusteella laskettuun jälkeenjääneisyyteen. Laskelma lähtöarvoineen ja perusteineen on liitteessä 4. Siltojen kuntotilanne on tällä hetkellä eri tiepiireissä hyvin erilainen. Mikäli tulevaisuudessa pyritään valtakunnallisesti yhtenäiseen kuntotilanteeseen, siltojen ylläpitoon kohdistettavaa panostusta on lisättävä keskimääräistä enemmän niissä tiepiireissä, joissa kuntotilanne on heikoin. Tiepiirissä tulee olla siltainsinööri, jolla on laaja-alaista silta-alan osaamista ja joka osaa käyttää siltajärjestelmiä ylläpitotoimenpiteiden ohjaukseen ja rahoituksen oikeaan suuntaamiseen. Siltainsinööri on keskeinen viranomainen myös yksityisteiden siltojen ylläpitoon ohjattavien valtionapurahoitusten myöntämisessä sekä muissa siltoihin liittyvissä viranomaistehtävissä.
28 Siltojen ylläpito. Toimintalinjat 27 YLLÄPIDON TOIMINNANSUUNNITTELU 6 YLLÄPIDON TOIMINNANSUUNNITTELU 6.1 Toiminnansuunnittelun tietopohja Siltarekisteri on siltatietojen perustietovarasto, joka sisältää siltojen perustietojen lisäksi niiden kantavuus-, kunto- ja vauriotiedot, näyteanalyysitulokset sekä tiedot toteutetuista ja suunnitelluista korjauksista. Erityisesti kunto- ja vauriotietojen tulee olla valtakunnallisesti yhteismitalliset ja laadultaan samantasoiset. Siltatietojen ylläpidosta vastaa tiepiiri. 6.2 Toimenpiteiden ohjelmointi Korjaustyöt ohjelmoidaan Siltarekisterin yleis- ja erikoistarkastusten tarkastustietojen perusteella Hanketason siltojenhallintajärjestelmää apuna käyttäen. Kiireellisesti toteutettavia vauriokorjauksia tulee vuosiohjelmiin myös vuositarkastusten ja jatkuvan tarkkailun perusteella. Vaurioita ennaltaehkäisevään ylläpitoon tulee panostaa jatkossa entistä enemmän, koska niin säästetään pitkällä aikavälillä muuten suuriksi nousevissa peruskorjauskustannuksissa. Toimenpiteet on pyrittävä ohjelmoimaan oikea-aikaisiksi siten, että korjaustöiden laajuus ja tehokkuus saadaan mahdollisimman optimaaliseksi. Tällöin liikenteelle aiheutettavat haitat minimoituvat. Peruskorjausten ohjelmoinnissa tulee ottaa huomioon korjaussuunnittelun ja sen edellyttämän erikoistarkastuksen vaatima aika, joten ohjelmointi tehdään vähintään kahden vuoden aikajänteellä. Hankkeet on priorisoitava käytettävissä olevien määrärahojen mukaan. Priorisoinnin kohteena ovat vaurio- ja peruskorjaukset, joiden ohjelmoinnissa otetaan huomioon sillan kuntoluokka, sillan liikenteellinen merkitys, vaurioiden vaikutus liikenneturvallisuuteen, vaurioiden laajuus ja vakavuus, korjaustyön kiireellisyys sekä siltapaikan maisemallinen arvo. Tarkastus- ja hoitotoimenpiteistä ei voida tinkiä, koska ne ovat liikenneturvallisuuden varmistamisen, kunnon seurannan ja vaurioiden ennaltaehkäisyn edellytykset. Ohjelmoinnissa otetaan huomioon myös mahdollisimman optimaalinen palvelujen hankinta ajoittamalla ja yhdistelemällä kohteita palvelujen sisällön mukaan tai alueellisesti.
29 28 Siltojen ylläpito. Toimintalinjat VIITELUETTELO 7 VIITELUETTELO /1/ Siltojen hoidon ja ylläpidon laatuvaatimukset. Helsinki. Tiehallinto ISBN TIEL /2/ Tienpidon tuotemäärittely Helsinki. Tiehallinto Sisäisiä julkaisuja 17/2004. ISSN TIEH v. /3/ Tieomaisuuden kunnon yhtenäinen palvelutasoluokitus. Helsinki. Tiehallinto Tiehallinnon selvityksiä 32/2004. ISSN ISBN TIEH /4/ Siltojen yleistarkastusten laatuvaatimukset. Tiehallinnon verkkojulkaisu. ISBN TIEH v-04. /5/ Siltojen erikoistarkastusten laatuvaatimukset. Tiehallinnon verkkojulkaisu. ISBN TIEH v-05. /6/ Siltojen kantavuuden laskentaohje. Helsinki. Tiehallinto ISBN TIEL /7/ Siltojen koekuormitukset vuosina Helsinki. Tiehallinto (Julkaisematon.) /8/ Liikennejärjestelyt ja työturvallisuus tiellä tehtävässä työssä. Helsinki. Tiehallinto ISBN TIEH /9/ Liikenne tietyömaalla. Tienpitoajoneuvot. TIEH /10/ Tieturvakoulutusvaatimukset yleisillä teillä tehtävässä työssä. Tiehallinnon kirje 67/2001/20, /11/ Tiehallinnon ympäristöpolitiikka ja -ohjelma Helsinki. Tiehallinto ISBN TIEH /12/ Viherhoito tieympäristössä. Helsinki. Tiehallinto TIEL /13/ Viherhoitosuunnitelmat ja kohdekortti. Helsinki. Tiehallinto ISBN TIEH /14/ Yleisohjeet. Ympäristönsuojelu. Helsinki. Tiehallinto (SILKO 1.112). TIEL
30 Siltojen ylläpito. Toimintalinjat 29 LIITTEET 8 LIITTEET Liite 1. Käsitteet Liite 2. Vauriopistesumman laskenta Liite 3. Suurten erikoiskuljetusten tavoitetieverkko Liite 4. Siltojen ylläpidon jälkeenjääneisyys ja sen poistaminen
31 30 Siltojen ylläpito. Toimintalinjat LIITTEET LIITE 1. KÄSITTEET Erikoistarkastus Sillan tai rakenneosan perusteellinen tarkastus erikoislaittein ja - tutkimuksin. Hanketason siltojenhallintajärjestelmä (Hanke-Siha) Siltojen hallintajärjestelmän osakokonaisuus, joka tarkastelee yksittäistä siltaa. Hanke-Siha muodostaa yhdessä Siltarekisterin kanssa työvälineen siltojen toimenpideohjelmoinnille. Hoito-ohje Vinoköysisilloille, riippusilloille, avattaville silloille ja muille erikoisrakenteille laadittava siltakohtainen kunnossapito-ohje, jossa rakenteiden ja laitteiden tarkastus- ja huoltokohteet ja -ajankohdat määritetään yksityiskohtaisesti. Korjaustarveindeksi (KTI) Yleistarkastustietojen perusteella pisteytetty indeksi, jonka perusteella sillat järjestetään korjaustarvejärjestykseen. Käyttöikä Ajanjakso, jonka ajan rakenteen ominaisuudet säilyvät rakenteelta vaadittavalla tasolla edellyttäen, että sitä pidetään asianmukaisesti kunnossa. Peruskorjaus Kokonaiskorjaus, jossa kaikki vaurioituneet ja kuluneet rakenneosat kunnostetaan tai uusitaan ja sillan rakenteellinen ja toiminnallinen kunto palautetaan alkuperäiselle tasolle. Siltarekisteri Siltatietojen organisoitu tietovarasto, siltatietokanta, joka yhdessä tietokannan kanssa toimivan käyttöliittymän kanssa muodostaa atkohjelmiston. Siltarekisteri sisältää siltojen perus-, kantavuus-, tarkastus-, korjaus- ja historiatiedot. Muuttuvat tiedot päivitetään reaaliaikaisesti. Siltojen hallintajärjestelmä (Siha) Siltojen ylläpitotoimintaa ohjaava tietojärjestelmä (Bridge Management System, BMS). Suunnittelukäyttöikä Ajanjakso, jonka ajan rakenteen ominaisuudet säilyvät rakenteelta vaadittavalla tasolla 95 % todennäköisyydellä edellyttäen, että sitä pidetään asianmukaisesti kunnossa. Tavoitekäyttöikä Rakennuttajan tai suunnittelijan asettama käyttöikävaatimus. Tavoitekäyttöikä on noin 25 % suurempi kuin suunnittelukäyttöikä.
32 Siltojen ylläpito. Toimintalinjat 31 LIITTEET Tehostettu tarkkailu Huonon kantavuuden tai kriittisen vaurion vaatima sillan kunnon tai yksittäisen vaurion tehostettu seuranta. Uusimistarveindeksi (UTI) Sillan kunto-, ikä- ja palvelutasotietojen perusteella pisteytetty indeksi, jonka perusteella uusittavat sillat järjestetään toimenpideohjelmassa kiireellisyysjärjestykseen. Vauriopistesumma (VPS) Yleistarkastustiedoista laskettu sillan kunnon kuvaaja, joka kuvaa sillan vaurioitumisen astetta ja määrää. Vuositarkastus Kerran vuodessa tehtävä sillan silmämääräinen tarkastus. Yleistarkastus Määräaikaisesti, keskimäärin 5 vuoden välein tehtävä sillan järjestelmällinen tarkastus, jonka tulokset kirjataan Siltarekisteriin.
33 32 Siltojen ylläpito. Toimintalinjat LIITTEET LIITE 2. VAURIOPISTESUMMAN LASKENTA Yksittäisen vaurion vauriopisteet (VP) lasketaan seuraavasti: VP = päärakenneosan painokerroin x päärakenneosan kuntoarviopisteet x vaurion vaurioluokkapisteet x vaurion korjauksen kiireellisyyspisteet Laskentakaavassa painokertoimet ja pisteet ovat seuraavat: Päärakenneosa Kerroin 100 Alusrakenne 0,7 200 Reunapalkkirakenteet 0,2 300 Muu päällysrakenne Päällysteet 0,3 500 Muu pintarakenne 0,5 600 Kaiteet 0,4 700 Liikuntasaumalaitteet 0,2 800 Muut varusteet ja laitteet 0,2 900 Siltapaikan rakenteet 0,3 Kunto Vauriot Kiireellisyys Kunto- Pisteet Vaurio- Pisteet Kiireellisyys- Pisteet arvio luokka luokka , , ,5 Päärakenneosakohtaiset vauriopisteet saadaan kaikkien kyseisen päärakenneosan vaurioiden vauriopisteiden summana. Sillan vauriopistesumma (VPS) lasketaan päärakenneosakohtaisista vauriopisteistä seuraavasti: VPS = VP VP k L k HL k A ( VP 300 ) + VP VP VP VP k A ( VP 800 ) + VP 900 jossa VP n on päärakenneosaan n kohdistuvat vauriopisteet pituuden kerroin k L = max[1, (jm max 30)/30] leveyden kerroin k HL = 1, kun HL 15 m k HL kasvaa lineaarisesti, kun 15 m < HL 45 m k HL = 2,5, kun HL > 45 m avattavien siltojen kerroin k A = 5 kaikille avattaville silloille, muulloin 1. Kertoimia k L, k HL ja k A ei käytetä putkisilloille.
34 Siltojen ylläpito. Toimintalinjat 33 LIITTEET LIITE 3. SUURTEN ERIKOISKULJETUSTEN TAVOITETIEVERKKO. LIITE Ivalo SUURTEN ERIKOISKULJETUSTEN TAVOITETIEVERKKO Rovaniemi Korkeus 7 m, leveys 7 m (katuverkolla leveys 6 m) Tavoitetieverkon yhteispituus 7750 km valtatie kantatie seututie Kalajoki Kokkola Oulu Kajaani Uusikaarlepyy Vaasa Iisalmi Jalasjärvi Jyväskylä 69 9 Kuopio Joensuu Värtsilä Tampere Mikkeli 24 Pori Rauma Lappeenranta 46 3 Lahti Hämeenlinna Kouvola Turku Kotka Helsinki Hanko Tiehallinto Uudenmaan tiepiiri
35 34 Siltojen ylläpito. Toimintalinjat LIITTEET LIITE 4. SILTOJEN YLLÄPIDON JÄLKEENJÄÄNEISYYS JA SEN POISTAMINEN Jälkeenjääneisyyden laskennan lähtöarvot Lasketaan rakentamisvuoden perusteella peruskorjausta tarvitsevat sillat. Erityyppiset sillat tarvitsevat korjausta ja rahoitusta seuraavasti: Suuret vesistösillat n. 200 kpl 40 vuoden välein 600 /m 2 Suolattavat sillat n kpl 30 vuoden välein 400 /m 2 Suolaamattomat sillat n kpl 40 vuoden välein 300 /m 2 Vesistöputkisillat n kpl 35 vuoden välein /silta Muut putkisillat n kpl 50 vuoden välein /silta Suolattavia siltoja ovat hoitoluokkien Is ja I teillä olevat sillat. Jälkeenjääneisyyttä siltojen lukumäärän suhteen lasketaan vuodesta 1980 saakka. Sillankorjausvolyymin oletetaan olleen peruskorjattujen siltojen lukumäärän suhteen seuraavanlainen: ja 1990-luvuilla peruskorjattiin 40 siltaa vuodessa Korjausvolyymi nousi 150:een Korjauskustannus lasketaan varsinaisilla silloilla kokonaispinta-alan perusteella ja putkisilloilla siltojen lukumäärän perusteella. Korjaamattomien vaurioiden pahenemisen aiheuttama sillankorjausten viivästymiskustannus on 3 % vuodessa eli 10 vuodessa 34 %. Jälkeenjääneisyyttä lasketaan vuodesta 1993 lähtien, jolloin m 2 -tarkastelun perusteella rahoituksessa jäätiin jälkeen tarpeesta. Akuutti tai jo viivästynyt korjaustarve on nyt noin 2000 sillalla.
36 Siltojen ylläpito. Toimintalinjat 35 LIITTEET Siltojen ylläpidon rahoitustarve ja toteutunut rahoitus Rahoitus on lähes tavoitetasolla, mutta jälkeenjääneisyys on poistamatta Rahoitus Tarve Siltojen ylläpidon jälkeenjääneisyyden kehittyminen eri rahoitusvaihtoehdoilla M Vuotuinen laskennallinen tarve 50Me/v 45 Me/v 40 Me/v
37 36 Siltojen ylläpito. Toimintalinjat LIITTEET Siltojen ylläpidon jälkeenjääneisyyden poistamiseksi tarvittava vuosittainen rahoitus milj.euroa Rahoitustarve siltatyyppiryhmittäin eri vuosikymmenillä 100 % 80 % 60 % 40 % 20 % Muut putket Vesistöputket Suolaamattomien teiden sillat Suolattavien teiden sillat Suuret sillat 0 %
38 ISBN TIEH